Ano ang pinagkaiba ng noche buena at media noche?
Noche buena ang tawag sa salo-salo ng mga Pilipino tuwing gabi ng Disyembre 24 hanggang hatinggabi ng Disyembre 25. Dahil karamihan ng Pilipino ay Katoliko, paggunita rin ito sa kapanganakan ni Hesukristo. Media noche naman ang salo-salo tuwing gabi ng Disyembre 31 hanggang madaling araw o umaga ng Enero 1 bilang pagsalubong sa bagong taon. 

Bagama't maaaring maghain ng kahit anumang pagkain o ulam sa parehong salo-salo, kadalasang naghahain ng pansit at bilog na prutas tuwing media noche dahil sa paniniwalang magdadala ang mga ito ng mahabang buhay at suwerte sa buong taon.